**Vormsi Vallavalitsuse privaatsuspoliitika**

**Kuidas veebipõhises dokumendiregistris näidatakse inimese nime? Täisnime või initsiaalidega?**

Meie dokumendiregistris ei näidata eraisikute nimesid, me märgime saatja initsiaalid. Saatja täisnimi on nähtav asutusesiseses vaates.

**Milliseid juurdepääsupiiranguid kasutatakse eraisikutega suhtluseks?**

Me kasutame eraisikutega suhtluseks juurdepääsupiiranguid vastavalt avaliku teabe seaduse (edaspidi AvTS) §35 lg 1 p 11-15 sätetele ning kehtestame juurdepääsupiiranguid järgmistele dokumentidele:

* dokumendid ja kirjavahetus, mis sisaldavad delikaatseid isikuandmeid, perekonnaelu üksikasju, isiku vaimsete või füüsiliste kannatuste kirjeldusi või infot sotsiaaltoetuste taotlemise ja maksmise kohta;
* dokumendid (sh lepingud ja kirjavahetus), mis sisaldavad eraisikute isikuandmeid, millele juurdepääs võib oluliselt kahjustada isiku eraelu puutumatust (kodune aadress, e-posti aadress, kontakttelefon);
* laekunud pakkumused.

Me ei avalda dokumendiregistri kaudu eraisikute andmeid sisaldavaid dokumente. Dokumentidega on võimalik tutvuda teabenõude korras, kusjuures kolmandatele isikutele väljastatakse dokumente täies mahus ainult seadusega ettenähtud juhtudel või volikirja olemasolul.

**Kui kaua säilitatakse eraisikutega seonduvat kirjavahetust?**

Eraisikutega seotud kirjavahetust säilitame 5 aastat.

**Kirjasaatmise viisid: kas kasutatakse liht- või tähitud posti, krüpteeritud või krüpteerimata e-posti?**

Dokumente, mis sisaldavad eraelulist teavet ja millele oleme seadnud juurdepääsupiirangu, toimetame adressaadini käsipostiga, lihtkirjana ja tähitud posti teel. E-posti teel edastame dokumente eraisiku soovil ja nõusolekul (krüpteerimata kujul).  
  
Eraisikutega seotud menetlusdokumente edastame teistele riigiasutustele turvalise dokumendivahetuskeskuse kaudu (asutustevahelise dokumendivahetuse infosüsteem).

**Millistesse registritesse asutus isikuandmeid edastab?**

Isikuandmeid edastame Sotsiaalinfosüsteemi, Eesti Rahvastikuregistrisse, Riiklikku Ehitusregistrisse ja Kalanduse infosüsteemi, Eesti Maksu- ja Tolliametisse.

**Milliseid andmeid asutusse tööle kandideerijatelt kogutakse ja kaua neid säilitatakse?**

* Meile tööle kandideerimisel lähtume kandidaadi enda avaldatud teabest ning avalikest allikatest; eeldame, et kandidaadi poolt soovitajatena nimetatud isikutega võime suhelda; kandidaadil on õigus teada, milliseid andmeid me tema kohta oleme kogunud; tal on õigus meie kogutud andmetega tutvuda ja anda selgitusi-vastuväiteid;
* teiste kandidaatide andmeid ei avaldata;
* kandidaatide andmed on juurdepääsupiiranguga info, millele kolmandad isikud (sh pädevad asutused) saavad juurdepääsu ainult seaduses sätestatud juhtudel.

**Kuidas inimene saab tutvuda tema enda kohta käivate andmetega?**

Isikul on õigus tutvuda andmetega, mida me tema kohta oleme kogunud. Me väljastame andmeid ja dokumente teabenõude esitamisel. Isikul on õigus nõuda ebaõigete isikuandmete parandamist.